smcproject/ml-wiki-sentences huggingface dataset:
ചിത്രം കാഴ്ചക്കാരൻറെ മനസ്സിൽ തറയ്‌ക്കുന്നില്ല, പക്ഷേ കണ്ണുകൾക്ക് കുളിർമ നൽകുന്നു.
ചിത്രശാല Psyche and Cupid (1889) Psyche (1892) The Abduction of Psyche (1895) ഇതും കാണുക Cupid and Psyche അവലംബം Wissman, Fronia E. Bouguereau .
San Francisco: Pomegranate Artbooks, 1996.
Cavendish, Richard.
Man, Myth and Magic: the Illustrated Encyclopedia of Mythology Volume 7 .
New York: Marshall Cavendish, 1995.
Manos-Jones, Maraleen.
The Spirit of Butterflies: Myth, Magic, and Art .
New York: Henry N. Abrams, 2000.
Elliot, Virgil.
Traditional Oil Painting: Advanced Techniques and Concepts from the Renaissance to the Present .
New York: Watson-Guptil, 2008.
Notes പുറം കണ്ണികൾ Web Museum
എൽ. എഫ്. ആൻഡ്രൂസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എൽ. എഫ്. ആൻഡ്രൂസ്.
ഒർത്തോഡോണ്ടിക്സ് എന്ന ദന്ത വൈദ്യ ശാസ്ത്രശാഖയിൽ സ്റ്റ്രെയിറ്റ് വയർ എന്ന ചികിത്സാപദ്ധതി രൂപപ്പെടുത്തിയ ഒരു ഉപജ്ഞാതാവും ഓർത്തോഡോണ്ടിസ്റ്റുമായിരുന്നു.
അദ്ദേഹം അന്നുവരെ ഉണ്ടായിരുന്ന ചികിത്സാ പദ്ധതിയായിരുന്ന എഡ്ജ് വൈസ് സിദ്ധാന്തത്തെ എളുപ്പമുള്ളതാക്കിത്തീർത്തതോടെ ചികിത്സാ സമയം കാര്യാമായി കുറക്കുകയും ഫലസിദ്ധി കൂട്ടുകയും ചെയ്തു.
എർസെബെറ്റ് ഷ്മക്ക് ഇംഗ്ലീഷ് വിലാസം https://ml.wikipedia.org/wiki/Erzs%C3%A9bet_Schmuck
ഒരു ഹംഗേറിയൻ പരിസ്ഥിതി പ്രവർത്തകയും സാമ്പത്തിക ശാസ്ത്രജ്ഞയും രാഷ്ട്രീയക്കാരിയും ദേശീയ അസംബ്ലി അംഗവുമാണ് എർസെബെറ്റ് ഷ്മക്ക് (ജനനം: 19 ഫെബ്രുവരി 1954) 2017 സെപ്റ്റംബറിൽ പാർട്ടിയുടെ പാർലമെന്ററി ഗ്രൂപ്പിന്റെ നേതാവായി തിരഞ്ഞെടുക്കപ്പെട്ട അവർ 2017 ഫെബ്രുവരി വരെ ഈ പദവിയിൽ സേവനമനുഷ്ഠിച്ചു.
2019 നവംബർ മുതൽ പാർട്ടിയുടെ കോ-ചെയർപേഴ്‌സണാണ്.
1972 ൽ സെർബ് ആന്റൽ സെക്കൻഡറി ഗ്രാമർ സ്കൂളിൽ സെക്കൻഡറി പഠനം പൂർത്തിയാക്കിയ അവർ 1977 ൽ കാൾ മാർക്സ് യൂണിവേഴ്സിറ്റി ഓഫ് ഇക്കണോമിക് സയൻസസിൽ (ഇന്ന് കോർവിനസ് യൂണിവേഴ്സിറ്റി ഓഫ് ബുഡാപെസ്റ്റ്) നിന്ന് സാമ്പത്തിക ശാസ്ത്രജ്ഞയായി ബിരുദം നേടി.
ഹംഗേറിയൻ സ്റ്റേറ്റ് റെയിൽ‌വേയുടെ (MÁV) ബുഡാപെസ്റ്റ് ഡയറക്ടറേറ്റിലെ ശമ്പളപ്പട്ടിക മാനേജറായി ജോലി ചെയ്യാൻ തുടങ്ങി.
1979 ൽ ഹംഗേറിയൻ യംഗ് കമ്മ്യൂണിസ്റ്റ് ലീഗ് (കിസ്) സ്റ്റാഫിൽ ചേർന്നു.
അവിടെ 1984 നും 1989 നും ഇടയിൽ യൂത്ത് എൻവയോൺമെന്റൽ കൗൺസിൽ സെക്രട്ടറിയായി സേവനമനുഷ്ഠിച്ചു.
1984 ൽ ഡോക്ടറേറ്റ് നേടി.
1989 ൽ സൊസൈറ്റി ഓഫ് ഹംഗേറിയൻ കൺസർവേഷനിസ്റ്റ് (എംടിവിഎസ്ഇഡ്) ന്റെ സ്ഥാപകരിലൊരാളായിരുന്നു അവർ.
2002 മുതൽ 2004 വരെ 2008 വരെ ചെയർപേഴ്‌സണായി പ്രവർത്തിച്ചു.
അതിനുപുറമെ 1994 നും 1996 നും ഇടയിൽ സെൻട്രൽ ആന്റ് ഈസ്റ്റേൺ യൂറോപ്യൻ നെറ്റ്വർക്ക് ഓഫ് NGOs ഫോർ ദി എൻഹാൻസ്മെന്ററ് ഓഫ് ബയോഡൈവേഴ്സിറ്റി സെക്രട്ടറി കൂടിയായിരുന്നു.
1996 ൽ യൂറോപ്യൻ എൻവയോൺമെന്റൽ ബ്യൂറോയുടെ (ഇബിയു) നേതൃത്വത്തിലേക്ക് തിരഞ്ഞെടുക്കപ്പെട്ടു.
അവിടെ 2000 നും 2006 നും ഇടയിൽ വൈസ് പ്രസിഡന്റായി സേവനമനുഷ്ഠിച്ചു.
മൂന്ന് തവണ ദേശീയ പരിസ്ഥിതി കൗൺസിലിന്റെ ഡെപ്യൂട്ടി ചെയർപേഴ്‌സൺ കൂടിയായിരുന്നു ( 1997–1998, 1999–2000, 2006–2007).
1990 കളിൽ നിരവധി ഹരിത രാഷ്ട്രീയ സംരംഭങ്ങളുടെ സ്ഥാപകാംഗമായിരുന്നു ഷ്മക്ക്.
1989 മുതൽ 1993 വരെ ഗ്രീൻ പാർട്ടി ഓഫ് ഹംഗറിയിൽ (MZP) അംഗമായിരുന്നു, അവിടെ 7 അംഗ പ്രസിഡന്റ് സ്ഥാനത്തേക്ക് നിയോഗിക്കപ്പെട്ടു.
പാർട്ടിക്കുള്ളിലെ തീവ്ര വലതുപക്ഷ പ്രത്യയശാസ്ത്ര വോട്ടെടുപ്പിനെത്തുടർന്ന്, ഷ്മക്ക് ഉൾപ്പെടെ നിരവധി പരിസ്ഥിതി പ്രവർത്തകർ പാർട്ടി വിട്ട് 1993 ജൂണിൽ ഗ്രീൻ ആൾട്ടർനേറ്റീവ് (ഇസഡ്എ) സ്ഥാപിക്കാൻ തീരുമാനിച്ചു.
ഗൈർജി ഡ്രോപ്പയും ഷ്മക്കും പാർട്ടിയുടെ സഹ നേതാക്കളായി തിരഞ്ഞെടുക്കപ്പെട്ടു.
1994 ലെ പാർലമെന്റ് തെരഞ്ഞെടുപ്പ് വേളയിൽ, രണ്ട് പാർട്ടികളുടെയും കരാർ അനുസരിച്ച് അഗ്രേറിയൻ അലയൻസ് (എ എസ് ഇസെഡ്) എംപി സ്ഥാനാർത്ഥിയായിരുന്നു.
1998 ലെ പാർലമെന്റ് തിരഞ്ഞെടുപ്പിൽ പരാജയപ്പെട്ടതിനെത്തുടർന്ന് ഷ്മക്ക് സ്ഥാനമൊഴിഞ്ഞ് 1998 ജൂൺ 21 ന് പാർട്ടിയിൽ നിന്ന് രാജിവച്ചു.
നേരത്തെ രാഷ്ട്രീയത്തിൽ നിന്ന് വിരമിച്ച ആൻഡ്രസ് ഷിഫറിന് പകരമായി 2016 സെപ്റ്റംബർ 6 ന് പൊളിറ്റിക്സ് കാൻ ബി ഡിഫറൻസിന്റെ പാർലമെന്ററി ഗ്രൂപ്പിന്റെ നേതാവായി ഷ്മക്ക് തിരഞ്ഞെടുക്കപ്പെട്ടു.
അതിനുമുമ്പ്, സഹ-പ്രസിഡന്റ് ബെർണാഡെറ്റ് സോൾ ഈ സ്ഥാനത്തിന് ഏറ്റവും പ്രിയങ്കരനായി കണക്കാക്കപ്പെട്ടിരുന്നു.
എന്നിരുന്നാലും ഗ്രാമപ്രദേശങ്ങളിൽ ശാഖകൾ സ്ഥാപിക്കാൻ പാർട്ടി ബോർഡ് ചുമതലപ്പെടുത്തി.
ഗ്രൂപ്പ് ലീഡറുടെ സ്ഥാനം സെപ്റ്റംബർ 13 ന് പാർട്ടിക്കുള്ളിലെ പ്രബലഗ്രൂപ്പ്‌ സ്ഥിരീകരിച്ചു.
ഏതാനും മാസങ്ങൾക്കുള്ളിൽ, പാർട്ടിയിലെ സംഘടനാ പ്രവർത്തനങ്ങളിൽ ശ്രദ്ധ കേന്ദ്രീകരിക്കാൻ താല്പര്യപ്പെട്ടുകൊണ്ട് ഷ്മക്ക് തന്റെ സ്ഥാനത്ത് നിന്ന് രാജിവച്ചു.
2018 ലെ ഹംഗേറിയൻ പാർലമെന്റ് തിരഞ്ഞെടുപ്പിൽ ഷ്മക്ക് പാർട്ടിയുടെ ദേശീയ പട്ടികയിലൂടെ എംപിയായി.
2019 നവംബർ 23 ന് പൊളിറ്റിക്സ് കാൻ ബി ഡിഫറന്റിന്റെ വനിതാ സഹഅദ്ധ്യക്ഷയായി തിരഞ്ഞെടുക്കപ്പെട്ടു.
എർവിൻ ഷ്രോഡിങർ ഇംഗ്ലീഷ് വിലാസം https://ml.wikipedia.org/wiki/Erwin_Schrodinger
ക്വാണ്ടം ഭൗതികത്തിന്റെ അടിസ്ഥാനശിലയായ ഷ്രോഡിങർ സമവാക്യത്തിന്റെ ശില്പിയാണ്‌ നോബൽ സമ്മാന ജേതാവു കൂടിയായ എർവിൻ റുഡോൾഫ് ജോസഫ് അലക്സാണ്ടർ ഷ്രോഡിങർ .
ഗവേഷകൻ,ചിന്തകൻ, പ്രഭാഷകൻ,കവി എന്നീ നിലകളിലും പ്രശസ്തനായ അദ്ദേഹം ദ്രവ്യതരംഗത്തിന്റെ (Mechanical waves) ചലനത്തെ അവകലന സമവാക്യമായി (Differential equation) അവതരിപ്പിക്കുന്നതിൽ പ്രധാന പങ്കു വഹിച്ചു.
പ്രസ്തുത സമവാക്യം ഭൗതികശാസ്ത്രത്തിന്റെ എല്ലാ മേഖലകളിലും ചലനം സൃഷ്ടിച്ചു.
ജീവിതരേഖ കുട്ടിക്കാലം
ഇന്നത്തെ ഓസ്ട്രിയയുടെ തലസ്ഥാനമായ വിയന്നയിൽ 1887 ഓഗസ്റ്റ് 12നായിരുന്നു ഷ്റോഡിങറുടെ ജനനം.
പിതാവ് റുഡോൾഫ് ഷ്റോഡിങർ ഒരു ഓയിൽ ക്ലോത്ത് നിർമ്മാണശാലയുടെ ഉടമയായിരുന്നു.
അമ്മ ജോർജൈൻ,അക്കാലത്തെ പ്രമുഖ ഗവെഷകരിൽ ഒരാളായിരുന്ന അലക്സാണ്ടർ ബോയറുടെ മകളായിരുന്നു.
വിദ്യാസമ്പന്നരായ മാതാപിതാക്കളും,കുടും‌ബപാരമ്പര്യവും മെച്ചപ്പെട്ട വിദ്യാഭ്യാസം നേടാൻ ഷ്രോഡിങറെ സഹായിച്ചു.
10 വയസ്സുവരെ അച്ഛൻ റുഡോൾഫ് ഷ്റോഡിങറുറ്റെ കീഴിലായിരുന്നു എർവിന്റെ വിദ്യാഭ്യാസം.
1898 -ൽ തുടർപഠനത്തിനായി വിയന്നയിലെ പ്രശസ്തമായ "അക്കാഡമീഷ്യസ് ജിംനേസിയ"ത്തിൽ ചേർന്നു.
ജിംനേസിയത്തിലെ പഠനകാലത്ത് ശാസ്ത്രത്തിനു പുറമേ,സാഹിത്യത്തിലും,തത്വചിന്തയിലും അദ്ദേഹം മികവു പുലർത്തി.
ചാൾസ് ഡാർവിന്റെ സിദ്ധാന്തങ്ങൾ അദ്ദേഹത്തെ വളരെയെറെ ആകർഷിച്ചു.1906-ൽ എർവിൻ പ്രാഥമിക ബിരുദം നേടി.
സർവകലാശാലയിൽ
വിയന്നാ സർവകലാശാലയിലായിരുന്നു അദ്ദേഹത്തിന്റെ ഉപരിപഠനം.
നാലു വർഷത്തെ പഠനത്തിനു ശേഷം ഭൗതികശാസ്ത്രത്തിൽ ഡോ.ഫിൽ ബിരുദം കരസ്ഥമാക്കിയ അദ്ദേഹത്തിന്റെ ഈർപ്പമുള്ള കുചാലകങ്ങളുടെ പ്രതലത്തിലൂടെയുള്ള വൈദ്യുതപ്രവാഹത്തെക്കുറിച്ചുള്ള ശാസ്ത്രലോകത്ത് ശ്രദ്ധ നേടി.
ഓസ്ട്രിയ-ഹംഗറി യുദ്ധകാലത്ത് സൈനികസേവനം നടത്താൻ നിർബന്ധിതനായ അദ്ദേഹം സർവകലാശാലാപഠനമുപേക്ഷിച്ച് യുദ്ധരംഗത്തേയ്ക്കു പോയി.
ഒരു വർഷത്തെ പരിശീലനത്തിനു ശേഷം സൈനികഓഫീസറായി .
1911-ൽ എർവിൻ സർവകലാശാലയിൽ തിരിച്ചെത്തി.
ഫ്രാൻസ് സെറാഫിൻ എക്സറുടെ കീഴിൽ ഗവേഷണം ആരംഭിച്ചു.
അന്തരീക്ഷ വൈദ്യുതി(atmospheric electricity)യായിരുന്നു അദ്ദേഹത്തിന്റെ ഗവേഷണമേഖല.
പ്രകൃതിതത്ത റേഡിയോ ആക്ടിവിറ്റി മൂലമുണ്ടാകുന്ന വായുവിന്റെ അയോണീകരണവും അത് അന്തരീക്ഷകണങ്ങളുടെ ചാലകതയിൽ വരുത്തുന്ന വ്യതിയാനങ്ങളും അദ്ദേഹം പഠനവിഷയമാക്കി.
എക്സ്-റേകളുടെ പ്രത്യേകതകളെക്കുറിച്ചുള്ള പഠനത്തിന്‌ 1914-ൽ വിയന്ന സർവകലാശാല എർവിന്‌ ഡോക്ടറേറ്റ് നൽകി ആദരിച്ചു.
അക്കാലത്ത് വിയന്നയിൽ നടന്ന ഒരു ശാസ്ത്രകോൺഗ്രസ്സിൽ വച്ച് ആൽബർട്ട് ഐൻസ്റ്റീനെ പരിചയപ്പെട്ടത് തന്റെ ഗവേഷണമേഖല ക്വാണ്ടം ഭൗതികത്തിലേയ്ക്ക് വ്യാപിപ്പിക്കുവാൻ അദ്ദേഹത്തിന്‌ പ്രചോദനമേകി.
പഠനത്തിനിടെ അദ്ദേഹം സാൽസ്ബർഗ്ഗിലെ അന്ന മേരി ബെൽട്ടണെ വിവാഹം കഴിച്ചു.
ഒന്നാംലോകമഹായുദ്ധകാലത്ത്
1914-ൽ ഓസ്ട്രിയൻ ഭരണാധികഅരി ഫെർഡിനാന്റ് വധിയ്ക്കപ്പെട്ടതോടെ ഒന്നാം ലോകമഹായുദ്ധം പൊട്ടിപ്പുറപ്പെട്ടു.
അതോടെ എര്‌വിൻ വീണ്ടും യുദ്ധരംഗത്തേയ്ക്കു പോകാൻ നിർബന്ധിതനായി.
ഇറ്റലി-ഓസ്ട്രിയ യുദ്ധം രൂക്ഷമായതോടെ അദ്ദേഹം പൂർണമായും യുദ്ധതന്ത്രങ്ങളിൽ വ്യാപൃതനായി.1917-ൽ അദ്ദേഹം പട്ടാളക്കാർക്ക് ക്ലാസെടുക്കാൻ നിയമിതനായി.
യുദ്ധാനന്തരം ഓസ്ട്രിയയിലെയും ഹംഗറിയിലെയും സമ്പദ്‌വ്യവസ്ഥ താറുമാറായി.
റൂഡോൾഫ് ഷ്രോഡിങറുടെ ബിസിനസ് തകർന്നു.
ജർമ്മനിയുടെ ജൂതവിരോധം രൂക്ഷമായതോടെ രാഷ്ട്രീയരംഗത്തും അസന്തുലിതാവസ്ഥ രൂക്ഷമായി.
പട്ടിണികൊണ്ടുവലഞ്ഞ എർവിൻ നിത്യവൃത്തിയ്ക്കു വേണ്ടി തന്റെ പരീക്ഷണ സാമഗ്രികളും പുസ്തകങ്ങളും വിറ്റു.1961-ൽ റൂഡോൾഫ് ഷ്രോഡിങർ അന്തരിച്ചു.
സൂറിച്ചിലെയും ബ്രെസ്‌ലായിലെയും സർവകലാശാലകളിൽ അദ്ധ്യാപകവൃത്തിയീലേർപ്പെട്ട അദ്ദേഹം തത്ത്വജ്ഞാനത്തിലും അറിവുനേടി.
അതിനിടെ ക്വാണ്ടം ബലതന്ത്രത്തിൽ ഷ്രോഡിങർ സമവാക്യത്തിലൂടെ തന്റെതായ സ്ഥാനം ഉറപ്പിച്ചു.
നാസികളുടെ ആക്രമണത്താൽ പൊറുതിമുട്ടിയ അദ്ദേഹം ഓക്സ്ഫോർഡിലേയ്ക്കു പോയി.1933-ലെ ഭൗതികശാസ്ത്രത്തിനുള്ള നോബൽസമ്മാനം അദ്ദേഹത്തിനായിരുന്നു.
പ്രായമേറുന്തോറും ഷ്രോഡിങർക്ക് തത്ത്വചിന്തയിലുള്ള താത്പര്യം വർദ്ധിച്ചു.
അയർലൻറിലെ ഡബ്ലിനിൽ സർവകലാശാല സ്ഥാപിയ്ക്കുന്നതിൽ പങ്കാളിയായി.
രണ്ടാം ലോകമഹായുദ്ധകാലത്ത് രാഷ്ട്രീയകാര്യങ്ങളിലും വ്യാപൃതനായി.1955-ൽ ഓസ്ട്രിയ സ്വതന്ത്രമായപ്പോൾ സ്വരാജ്യത്തേയ്ക്കു തിരിച്ചു പോയ അദ്ദേഹം 1961 ജനുവരി-3ന് ‌ അന്തരിച്ചു.
സംഭാവനകൾ ക്വാണ്ടം ബലതന്ത്രത്തിൽ
1900-ൽ പ്രസിദ്ധീകരിയ്ക്കപ്പെട്ട മാക്സ് പ്ലാങ്കിന്റെ ക്വാണ്ടം സിദ്ധാന്തമാണ്‌ ഈ ശാസ്ത്രശാഖയുടെ അടിസ്ഥാനം.1905-ൽ ഐൻസ്റ്റീന്റെ വിശദീകരണത്തോടെ ഈ സിദ്ധാന്തം പ്രസിദ്ധമായി.1924-ലെ ലൂയിസ് ഡിബ്രോളിയുടെ തരംഗ സിദ്ധാന്തമാണ്‌ എർവിൻ ഷ്രോഡിങറെ ഈ ശാസ്ത്രശാഖയോട് അടുപ്പിച്ചത്.
അക്കാലത്തു രൂപം കൊണ്ട അനിശ്ചിതത്വതത്വം അദ്ദേഹത്തെ സ്വാധീനിച്ചു.
അനിശ്ചിതത്വ സിദ്ധാന്തത്തിന്‌ ഒരു ബീജഗണിതസമവാക്യം കണ്ടെത്താനുള്ള ഷ്രോഡിങറുടെ ശ്രമങ്ങളാണ്‌ ഷ്രോഡിങർ സമവാക്യത്തിന്റെ രൂപവത്കരണത്തിന്‌ വഴിതെളിച്ചത്.
ഷ്രോഡിങർ സമവാക്യം i ℏ d Ψ d t = H ^ Ψ {\displaystyle i\hbar {d\Psi  \over dt}={\hat {H}}\Psi } ഇതാണ്‌ ഷ്രോഡിങർ സമവാക്യത്തിന്റെ സാമാന്യരൂപം.
ഇതിൽ; ψ {\displaystyle \psi } ആറ്റത്തിൽ ഇലക്ട്രോൺ കാണപ്പെടുവാൻ സാധ്യതയുള്ള സ്ഥലത്തെ പ്രതിനിധീകരിയ്ക്കുന്ന wave function ℏ {\displaystyle \scriptstyle \hbar } പ്ലാങ്ക് സ്ഥിരാങ്കം H ^ {\displaystyle \scriptstyle {\hat {H}}} ഹാമിൽട്ടോണിയൻ ഓപ്പറെറ്റർ അവലംബം എർവിൻ ഷ്രോഡിങർ, ഡോ:മനോജ് കോമത്ത്, കേരള ശാസ്ത്രസാഹിത്യപരിഷത്.
Wikimedia Commons has media related to Erwin Schrödinger .
എർസിയ ഭാഷ
എർസിയ ഭാഷ Erzya language (эрзянь кель, erzäny kel) 260,000 പേർ സംസാരിക്കുന്ന ഭാഷയാണ്.
മോർദോവിയ റിപ്പബ്ലിക്കിന്റെ വിവിധഭാഗങ്ങളിലുള്ള ആളുകൾ ഇതു സംസാരിക്കുന്നു.
റഷ്യയിലെ നിഷ്നിയെ നൊവൊഗൊറോദ്, ചുവാഷിയ, പെൻസ, സമാറ, സരട്ടോവ്, ഓറെൻബർഗ്, ഉല്യാനോവ്സ്ക്, താർത്താർസ്ഥാൻ, ബാഷ്കോർട്ടോസ്ഥാൻ എന്നിവിറ്റങ്ങളിൽ ഇതു സംസാരിക്കുന്നു.
അർമെനിയ, എസ്തോണിയ കസാഖ്സ്ഥാൻ തുടങ്ങിയയിടങ്ങളിൽ ഈ ഭാഷ സംസാരിക്കുന്നവരെ കാണാനാകും.
എർസിയ ഇപ്പോൾ സിറില്ലിക്ക് അക്ഷരമാലയിലാണ് എഴുതുന്നത്.
മോർദോവിയയിൽ റഷ്യൻ, മോക്ഷ ഭാഷ എന്നിവയ്ക്കൊപ്പം എർസിയയും ഔദ്യോഗികഭാഷയാണ്.
ഉറാലിക്ക് ഭാഷാഗോത്രത്തിലെ മോർദ്വിനിക്ക് ശാഖയിൽപ്പെട്ടതാണ് ഈ ഭാഷ.
എർസിയ മോക്ഷ ഭാഷയുമായി വളരെ അടുത്തു ബന്ധപ്പെട്ടിരിക്കുന്നു.
എന്നാൽ, രൂപഘടന, ശബ്ദവിന്യാസം, പദസഞ്ചയം ഇവ വ്യത്യസ്തമാണെന്നു മാത്രം.
കായംകുളം കായൽ ഇംഗ്ലീഷ് വിലാസം https://ml.wikipedia.org/wiki/Kayamkulam_Kayal Kayamkulam Kayal in Puthupally
വേമ്പനാട് കായലിന്‌ തെക്ക് വശത്ത് കാർത്തികപ്പള്ളി മുതൽ പന്മന വരെ വ്യാപിച്ചുകിടക്കുന്ന  കായലാണ്‌ കായംകുളം കായൽ .
കേരളത്തിലെ പ്രധാന കായലുകളിലൊന്നായ ഇതിന്‌ 51.1 ചതുരശ്രകിലോമീറ്റർ വിസ്തൃതിയുണ്ട്.
30 കിലോമീറ്റർ നീളവും 2.5 കിലോമീറ്റർ ശരാശരി വീതിയുമുണ്ട്.
കായംകുളം ജലോത്സവം ഈ കായലിൽ വച്ചാണ് നടക്കുന്നത്.
കായംകുളത്തെ ആറാട്ടുപുഴയുമായി ബന്ധിപ്പിക്കുന്ന കൊച്ചിയുടെ ജെട്ടി പാലം ഈ കായലിനു കുറുകെ കടന്നുപോകുന്നു.
കായംകുളം പൊഴിമുഖം വഴി ഈ കായൽ അറബിക്കടലുമായി ബന്ധപ്പെട്ടിരിക്കുന്നു.
ആറാട്ടുപുഴ പഞ്ചായത്തിനും ആലപ്പാട് പഞ്ചായത്തിനുമിടയിലാണ് ഈ പൊഴി.
ആലപ്പാട് പഞ്ചായത്തിന്റെ കിഴക്കുവശത്തുള്ള അതിർത്തിയാണ്  കായംകുളം കായൽ.
കായംകുളം കായൽ പണ്ട് ഫലഭൂയിഷ്ഠമായ കൃഷിയിടമായിരുന്നുവെന്നും മാർത്താണ്ഡവർമ്മ കായംകുളം രാജാവിനെ യുദ്ധത്തിൽ തോൽപ്പിച്ചതിന്റെ നൈരാശ്യം നിമിത്തം കായംകുളം രാജാവ് തന്റെ നാവികപടയാളികളായ ആറാട്ടുപുഴയിലെ അരയന്മാരെക്കൊണ്ട് പൊഴി മുറിപ്പിച്ച് അതിലൂടെ സമുദ്രജലം കയറ്റിവിട്ട് കൃഷിയിടം കൃഷിയോഗ്യമല്ലാതാക്കിയെന്നും അഭിപ്രായമുണ്ട്.
വികസനപദ്ധതികൾ
കായംകു‌ളത്തിന്റെയും പരിസരപ്രദേശങ്ങളുടെയും വിനോദസഞ്ചാര മേഖലാ വികസനം മുന്നിൽ കണ്ടുകൊണ്ട് 2007ൽ 109.9 കോടി രൂപയുടെ പദ്ധതി തയ്യാറാക്കിയിരുന്നു.
പദ്ധതിയുടെ നടത്തിപ്പിൽ അപാകങ്ങൾ ഉള്ളതായി ആരോപണമുണ്ടായിട്ടുണ്ട്.
നടപ്പാക്കാനുദ്ദേശിച്ചിരുന്ന പദ്ധതികൾ ഇവയാണ്: കായംകുളം കായലിനെയും ദേശീയ ജലപാതയെയും തമ്മിൽ ബന്ധിപ്പിക്കുന്ന ഉപജലപാത ഹൗസ്ബോട്ട് ടെർമിനൽ ജല കായിക ഇനങ്ങൾക്കായുള്ള കേന്ദ്രം ഉല്ലാസ മേഖല ഗാലറി സുനാമി സ്മാരകം മ്യൂസിയം സൈക്ലിംഗ് ട്രാക്ക് പൊങ്ങിക്കിടക്കുന്ന റെസ്റ്റോറന്റ് സാഹസിക ഇനങ്ങൾക്കുള്ള മേഖല എന്നിവയാണ് പദ്ധതിയിലെ ലക്ഷ്യങ്ങൾ.
കായംകുളം കൊച്ചുണ്ണി തന്റെ ഭാര്യാമാതാവിനെ കൊല ചെയ്ത് ശവശരീരം കായങ്കുളം കായലിൽ താഴ്ത്തിയതായി ഐതിഹ്യമാലയിൽ പ്രസ്താവനയുണ്ട്.
കുറിപ്പുകൾ ൧ കായലിന്റെയും കടലിന്റെയും ഇടയിലുള്ള മണൽത്തിട്ടയെയാണ് പൊഴി എന്നു പറയുന്നത് അവലംബം
കായംകുളം (വിവക്ഷകൾ) കായംകുളം -  നഗരം കായംകുളം നഗരസഭ ‌ -  മുനിസിപ്പാലിറ്റി കായംകുളം രാജവംശം കായംകുളം നിയമസഭാമണ്ഡലം കായംകുളം താപനിലയം കായംകുളം കൊച്ചുണ്ണി കായംകുളം കാദീശാ പള്ളി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കായംകുളം കൊച്ചുണ്ണി (വിവക്ഷകൾ) കായംകുളം കൊച്ചുണ്ണി - പത്തൊമ്പതാം നൂറ്റാണ്ടിൽ മദ്ധ്യതിരുവിതാംകൂർ പ്രദേശത്ത് ജീവിച്ചിരുന്ന ഒരു വ്യക്തി.
കായംകുളം കൊച്ചുണ്ണി (ചലച്ചിത്രം) - 1966 ൽ പുറത്തിറങ്ങിയ മലയാള ചലച്ചിത്രം.
കായംകുളം കൊച്ചുണ്ണി (2018 ചലച്ചിത്രം) - റോഷൻ ആൻഡ്രൂസ് സംവിധാനം ചെയ്ത് 2018 ൽ പുറത്തിറങ്ങിയ മലയാള ചലച്ചിത്രം.
ഇതും കാണുക കായംകുളം കൊച്ചുണ്ണിയുടെ മകൻ - 1976-ൽ പുറത്തിറങ്ങിയ മലയാളചലച്ചിത്രം.
കായംകുളം കൊച്ചുണ്ണി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kayamkulam_Kochunni_(film)
1966-ൽ പുറത്തിറങ്ങിയ മലയാളചലച്ചിത്രമാണ് കായംകുളം കൊച്ചുണ്ണി .
ഗാനഗന്ധർവ്വൻ യേശുദാസ് പാടിഅഭിനയിച്ച ചിത്രമാണിത്.
ഐതിഹ്യമാലയിലെ കഥ ആസ്പദമാക്കി പി.എ. തോമസ് എഴുതിയ തിരക്കഥയ്ക്ക് ജഗതി എൻ.കെ. ആചാരി സംഭാഷണം എഴുതി.
1966 ജൂലൈ 29-ന് ഈ ചിത്രം പ്രദർശനം തുടങ്ങി.
വിശപ്പു സഹിക്കാനാവാതെ എട്ടുവയസ്സിൽ വീടു വിട്ടവനാണു കൊച്ചുണ്ണി.
ദയാലുവായ ഒരു പീടികക്കാരനു ചെറിയ ജോലികൾ ചെയ്തു കൊടുത്ത് സ്വന്തം ജീവിതം തുടങ്ങി.
ഉമ്മ മരിച്ചപ്പോൾ സഹോദരി നബീസയെ അവൻ സംരക്ഷിയ്ക്കുകയാണ്.
പയറ്റു പഠിപ്പിക്കുന്നത് ഒളിച്ചിരുന്നു നോക്കിപ്പഠിച്ച കൊച്ചുണ്ണി അബദ്ധത്തിൽ ഗുരുവിനു മുമ്പിൽ  പെട്ടുപോവുകയും ഗുരു അവനെ അഭ്യാസങ്ങൾ പഠിപ്പിക്കുകയും ചെയ്തു.
പീടികപ്പണിയിൽ നിന്നും പുറംതള്ളപ്പെട്ട കൊച്ചുണ്ണി കുറേശ്ശെയായി കളവും കൊള്ളയും തുടങ്ങി.
അഗതികളിൽ നിന്നും സ്വരുക്കൂട്ടിയ മുതൽ ധനികരുടെ പക്കൽ നിന്നും ബലമായി കവർന്ന് അഗതികൾക്കു തന്നെ തിരിച്ചേൽ‌പ്പിക്കുക എന്നതു കൊച്ചുണ്ണിയുടെ നിത്യവൃത്തിയായി മാറി.
സുറുമക്കച്ചവടക്കാരൻ ഖാദറുമായി നബീസയ്ക്ക് അടുപ്പമുണ്ട്.
കൊച്ചുണ്ണിയുടെ ഭാര്യ അയിഷയ്ക്കും ആ ബന്ധം ഇഷ്ടമായിരുന്നു എന്നതിനാൽ അവരുടെ വിവാഹം കൊച്ചുണ്ണി നടത്തിക്കൊടുത്തു.
തിരുവനന്തപുരം കൊട്ടാരം അടിച്ചുതളിക്കാരി വാഴപ്പള്ളി ജാനകി കായംകുളത്തു വന്നു താമസമാക്കിയപ്പോൾ പല ശൃംഗാരികളും അവളുടെ സ്വാധീനത്തിലായി.
കൊച്ചുണ്ണിയും അവളെ സന്ദർശിച്ചു പോന്നു.
പാലിൽ മയക്കുമരുന്ന് കലക്കിക്കൊടുത്ത് ഉറക്കി  കൊച്ചുണ്ണിയെ അവൾ പോലീസിനേൽ‌പ്പിച്ചു കൊടുത്തു.
ജയിൽ ചാടിയ കൊച്ചുണ്ണി അവളേയും രഹസ്യക്കാരനേയും കുത്തിക്കൊന്നു.
പിന്നീട് സ്വയം പോലീസിനു കീഴടങ്ങിയ കൊച്ചുണ്ണിയെ ദിവാൻ വിചാരണ ചെയ്തപ്പോൾ ജനശതങ്ങൾ കൊച്ചുണ്ണിയുടെ വിടുതലിനായി പ്രകടനം നടത്തി.
അഭിനേതാക്കളും കഥാപാത്രങ്ങളും സത്യൻ —കൊച്ചുണ്ണി കെ.പി. ഉമ്മർ —ദിവാൻ കെ.ജെ. യേശുദാസ് —ഖാദർ ഉഷാകുമാരി —നബീസ തിക്കുറിശ്ശി സുകുമാരൻ നായർ —കൊച്ചുണ്ണീപ്പണിക്കർ തഹസീൽദാർ സുകുമാരി —വാഴപ്പള്ളി ജാനകി മാസ്റ്റർ ലത്തീഫ് -- കൊച്ചുണ്ണിയുടെ ബാല്യം അടൂർ ഭാസി —തഹസീൽദാരുടെ ആശ്രിതൻ കമലാ ദേവി -- അയിഷ പറവൂർ ഭരതൻ —മൊയ്തു ഗോപാലൻ ഗുരുക്കൾ -- പയറ്റ് ഗുരു മുതുകുളം രാഘവൻ പിള്ള —ചായക്കടക്കാരൻ കടുവാക്കുളം ആന്റണി -- കടുവാഞ്ചേരി വാവ ടി.ആർ. ഓമന -- നളിനി -- ഒ രാമദാസ് -- കെടാമംഗലം ആലി -- രമേശൻ -- ജെ എ ആർ ആനന്ദ് -- പ്രതാപചന്ദ്രൻ -- പിന്നണിഗായകർ ബി. വസന്ത കെ.ജെ. യേശുദാസ് കമുകറ പുരുഷോത്തമൻ എസ്. ജാനകി അണിയറശില്പികൾ കഥ—ഐതിഹ്യമാല അവലംബം തിരക്കഥ—പി എ തോമസ് സംഭാഷണം --  ജഗതി എൻ കെ ആചാരി സംവിധാനം, നിർമ്മാണം -- പി എ തോമസ് ഛായാഗ്രഹണം --  പി ബി മണിയം ഗാനരചന—അഭയദേവ്, പി ഭാസ്ക്കരൻ സംഗീതം -- ബി എ ചിദംബരനാഥ് ഗാനങ്ങൾ ഗാനം ഗാനർചന സംഗീതം ആലാപനം നല്ല സുറുമ നല്ല സുറുമ പി ഭാസ്ക്കരൻ ബി എ ചിദംബരനാഥ് കെ ജെ യേശുദാസ് പടച്ചവൻ പടച്ചപ്പോൾ പി ഭാസ്ക്കരൻ ബി എ ചിദംബരനാഥ് കമുകറ പുരുഷോത്തമൻ കുങ്കുമപ്പൂവുകൾ പൂത്തു പി ഭാസ്ക്കരൻ ബി എ ചിദംബരനാഥ് കെ ജെ യേശുദാസ്, എസ് ജാനകി പടച്ചോന്റെ കൃപ കൊണ്ട് പി ഭാസ്ക്കരൻ ബി എ ചിദംബരനാഥ് ബി. വസന്ത കാർത്തികവിളക്കു കണ്ടു പി ഭാസ്ക്കരൻ ബി എ ചിദംബരനാഥ് ബി വസന്ത വിറവാലൻ കുരുവീ പി ഭാസ്ക്കരൻ ബി എ ചിദംബരനാഥ് എസ് ജാനകി ആറ്റുവഞ്ചിക്കടവിൽ വെച്ച് പി ഭാസ്ക്കരൻ ബി എ ചിദംബരനാഥ് കെ ജെ യേശുദാസ് അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് കായംകുളം കൊച്ചുണ്ണി മാഡി06ബ്ലോഗ്പോസ്റ്റിൽ നിന്ന് കായംകുളം കൊച്ചുണ്ണി.
മുഴുനീള ചലച്ചിത്രം കായംകുളം കൊച്ചുണ്ണി
കായംകുളം കൊച്ചുണ്ണി ഇംഗ്ലീഷ് വിലാസം https://ml.wikipedia.org/wiki/Kayamkulam_Kochunni
പത്തൊമ്പതാം നൂറ്റാണ്ടിൽ മദ്ധ്യതിരുവിതാംകൂർ പ്രദേശത്ത് ജീവിച്ചിരുന്ന ഒരു മോഷ്ടാവായിരുന്നു കായംകുളം കൊച്ചുണ്ണി .
മോഷ്ടാവായിരുന്നെങ്കിലും പണക്കാർക്കെതിരെ പാവങ്ങളുടെ പക്ഷം നിന്ന സ്ഥിതിസമത്വവാദിയും സാമൂഹ്യപരിഷ്കർത്താവുമൊക്കെയായി കൊച്ചുണ്ണിയെ ചിത്രീകരിക്കുക സാധാരണമാണ്‌.
ധനവാന്മാരിൽ നിന്ന് വസ്തുവകകൾ അപഹരിച്ചെടുത്ത് പാവങ്ങൾക്ക് നൽകുകയായിരുന്നു അയാൾ ചെയ്തിരുന്നതെന്ന് പറയപ്പെടുന്നു.
കായംകുളത്ത് ഇപ്പോഴുള്ള പണ്ടകശാലക്കുടുംബം കൊച്ചുണ്ണിയുടെ അഞ്ചാം തലമുറയിലെ പിന്തുടർച്ച അവകാശപ്പെടുന്നു.
കൊട്ടാരത്തിൽ ശങ്കുണ്ണിയുടെ ഐതിഹ്യമാല പോലുള്ള രചനകളും തലമുറകളിലൂടെ വാമൊഴിയായി പകർത്തെത്തിയ കഥകളും, കേരളീയരുടെ ഓർമ്മയിൽ കൊച്ചുണ്ണി മായാതെ നിൽക്കാൻ കാരണമായി.
സാമർത്ഥ്യം
മോഷണത്തിൽ  കൊച്ചുണ്ണിക്കുണ്ടായിരുന്ന സാമർത്ഥ്യത്തെക്കുറിച്ച് അനേകം കഥകൾ പ്രചാരത്തിലുണ്ട്.
കായംകുളത്ത് പുതുപ്പള്ളി പഞ്ചായത്തിലെ വാരണപ്പള്ളി തറവാട്ടിൽ കൊച്ചുണ്ണി നടത്തിയതായി പറയപ്പെടുന്ന മോഷണത്തിന്റെ കഥ പ്രസിദ്ധമാണ്‌.
കുടുംബസുഹൃത്തായിരുന്ന കൊച്ചുണ്ണിയെ, തന്റെ വീട്ടിൽ നിന്ന് മോഷണം നടത്താൻ തറവാട്ടു കാരണവർ വെല്ലുവിളിച്ചതാണ്‌ ഈ മോഷണത്തിന്‌ കാരണമായതായി പറയപ്പെടുന്നത്.
തറവാട്ടു തിണ്ണയിൽ കാരണവരോടൊപ്പം മുറുക്കും സംഭാഷണവുമായി ഇരുന്ന കൊച്ചുണ്ണി, പൂമുഖവാതിലിനകത്തെ സാക്ഷയുടെ സ്ഥാനം മനസ്സിലാക്കി പുറത്ത് ചുണ്ണാമ്പു കൊണ്ട് അടയാളപ്പെടുത്തിയെന്നും അന്നു രാത്രി അവിടം തുരന്നു മോഷണം നടത്തിയശേഷം പിറ്റേന്ന് മുതൽ തിരികെ നൽകിയെന്നുമാണ്‌ കഥ.
കൊച്ചുണ്ണിയുടെ കൗശലത്തിന്റെ സാക്ഷ്യമായി ആ വാതിൽ ഇപ്പോഴും തറവാട്ടിൽ സൂക്ഷിച്ചുപോരുന്നു.
കൊച്ചുണ്ണിയുടെ പ്രവർത്തനങ്ങൾ അതിരുവിട്ടപ്പോൾ ഏതുവിധത്തിലും അയാളെ പിടിക്കാൻ ദിവാൻ  ഉത്തരവിറക്കി.
ഉത്തരവ് നടപ്പാക്കാതിരുന്നാൽ ജോലി നഷ്ടപ്പെടുമെന്ന ഭീഷണി ലഭിച്ച കാർത്തികപ്പള്ളി തഹസീൽദാർ, കൊച്ചുണ്ണിയുമായി ബന്ധമുണ്ടായിരുന്ന അടുത്ത സുഹൃത്തിന്റെ സഹായത്തോടെ ചതിയിൽ അറസ്റ്റു ചെയ്യിച്ചെങ്കിലും തടവുചാടിയ അയാൾ, അറസ്റ്റു ചെയ്ത പോലീസുകാരനേയും അറസ്റ്റിനു സഹായിച്ച സുഹൃത്തിനെയും കൊന്നു.
കൊച്ചുണ്ണിയെ പിടികൂടാനുള്ള ചുമതല പിന്നീട് കിട്ടിയത് മറ്റൊരു തഹസീൽദാരായ കുഞ്ഞുപ്പണിക്കർക്കാണ്‌.
ഇക്കാര്യത്തിൽ തഹസീൽദാർ, കൊച്ചുണ്ണിയുടെ സുഹൃത്തുക്കളായിരുന്ന മമ്മത്, വാവ, വാവക്കുഞ്ഞ്, നൂറമ്മദ്, കുഞ്ഞുമരയ്ക്കാർ, കൊച്ചുകുഞ്ഞുപിള്ള, കൊച്ചുപിള്ള എന്നിവരുടെ സഹായം തേടി.
കൊച്ചുപിള്ളയുടെ വാഴപ്പള്ളിയിലെ ഭാര്യവീട്ടിലേയ്ക്ക് വിളിച്ചുവരുത്തി, സൽക്കാരത്തിനിടെ മരുന്നു കലർത്തിയ ഭക്ഷണം നൽകി മയക്കിയ ശേഷമാണ്‌ ഇത്തവണ കൊച്ചുണ്ണിയെ അറസ്റ്റു ചെയ്തത്.
പിടിയിലായ കൊച്ചുണ്ണിയെ കനത്ത കാവലിൽ ജലമാർഗ്ഗം തിരുവനന്തപുരത്തേയ്ക്കു കൊണ്ടുപോയി.
അവിടെ 91 ദിവസത്തെ ജയിൽ‌വാസത്തിനൊടുവിൽ ക്രി.
1859-ലെ കന്നിമാസമായിരുന്നു(സെപ്തംബർ-ഒക്ടോബർ) മരണം.
അപ്പോൾ കൊച്ചുണ്ണിയ്ക്ക്  41 വയസ്സായിരുന്നു.
തിരുവനന്തപുറം പേട്ട ജുമാ മസ്‌ജിദിലാണ്‌ കൊച്ചുണ്ണിയെ കബറടക്കിയതെന്ന് പറയപ്പെടുന്നു.
സിനിമയും മറ്റും
റോബിൻ ഹുഡിന്റെ പരിവേഷമുള്ള കൊച്ചുണ്ണിയെ സംബന്ധിച്ച നിരവധി കഥകൾ കേരളീയരുടെ സ്മൃതിസഞ്ചയത്തിൽ അലിഞ്ഞുചേർന്നിരിക്കുന്നു.
മുത്തശ്ശിക്കഥകൾക്കെന്നപോലെ നാടകത്തിനും, സിനിമയ്ക്കും, ടെലിവിഷൻ സീരിയലുകൾക്കും ഒക്കെ കൊച്ചുണ്ണി വിഷയമായി.
1966-ൽ നിർമ്മിച്ച കായംകുളം കൊച്ചുണ്ണി എന്ന ചലചിത്രത്തിൽ നായകവേഷമിട്ടത് പ്രമുഖ നടൻ സത്യൻ ആയിരുന്നു.
പ്രസിദ്ധ ഗായകൻ യേശുദാസ് ഇതിൽ കൊച്ചുണ്ണിയുടെ സഹോദരീഭർത്താവ് സുറുമവില്പനക്കാരനായി അഭിനയിച്ചു.
2018ൽ നിവിൻ പോളി നായകനായി കായംകുളം കൊച്ചുണ്ണി എന്ന പേരിൽ  വീണ്ടും സിനിമ പുറത്തിറങ്ങി.
കൊച്ചുണ്ണിപ്രതിഷ്ഠ
പത്തനം തിട്ട ജില്ലയിൽ കോഴഞ്ചേരി അടുത്തുള്ള ഇടപ്പാറ മലദേവർ നട ക്ഷേത്രത്തിലെ പ്രതിഷ്ഠകളിലൊന്ന് മുസ്ലിം മതവിശ്വാസിയായിരുന്ന കൊച്ചുണ്ണിയാണ്‌.
മെഴുക്-ചന്ദനത്തിരികൾ, കഞ്ചാവ്, നാടൻ മദ്യം, വെറ്റില, അടയ്ക്ക, പുകയില തുടങ്ങിയവയൊക്കെയാണ്‌ ഇവിടെ കാണിയ്ക്ക.
കൊച്ചുണ്ണിയുടെ അലഞ്ഞുതിരിഞ്ഞു നടന്ന ആത്മാവ്, കുറവ സമുദായത്തിൽ പെട്ട ഒരു ഊരാളഷിച്ചതിനെ തുടർന്നാണ്‌ ഈ പ്രതിഷ്ഠ സ്ഥാപിക്കപ്പെട്ടതെന്ന് പറയപ്പെടുന്നു.
മേടമാസത്തിലാണ്‌ ഈ ക്ഷേത്രത്തിലെ ഉത്സവം.
ഇതും കാണുക കുറൂളി ചേകോൻ അവലംബം 1 2 2007 ആഗസ്റ്റ് 30-ലെ ഹിന്ദു ദിനപത്രത്തിൽ രാധാകൃഷ്ണൻ കുട്ടൂരിന്റെ റിപ്പോർട്ട്, "Now, a shrine for Kayamkulam Kochunni" Archived 2008-03-10 at the Wayback Machine .
1 2 3 4 കായംകുളം കൊച്ചുണ്ണി, 2010 ഏപ്രിൽ 5-ലെ മലയാള മനോരമ ദിനപത്രത്തിൽ ആത്മജവർമ്മ തമ്പുരാൻ എഴുതിയ ലേഖനം Archived 2010-03-05 at the Wayback Machine .
↑ http://www.thehindu.com/news/national/kerala/legendary-thief-now-a-deity-at-kerala-temple/article8001757.ece
കായംകുളം ജങ്ക്ഷൻ തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Kayamkulam_Junction_railway_station
ആലപ്പുഴ ജില്ലയിലെ കായംകുളത്ത് സ്ഥിതി ചെയ്യുന്ന തീവണ്ടി നിലയമാണ് കായംകുളം ജങ്ക്ഷൻ തീവണ്ടി നിലയം .
തിരുവനന്തപുരം , ആലപ്പുഴ , കോട്ടയം എന്നിവിടങ്ങളിലേക്കുള്ള തീവണ്ടി പാതകൾ ചേരുന്നത് കായംകുളം ജങ്ക്ഷനിലാണ്.
Kayamkulam Junction railway station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിരുവനന്തപുരം - കായംകുളം തീവണ്ടി പാത കായംകുളം ഓച്ചിറ കരുനാഗപ്പള്ളി ശാസ്താംകോട്ട മൺറോത്തുരുത്ത് പെരിനാട് കൊല്ലം ഇരവിപുരം മയ്യനാട് പരവൂർ വർക്കല ചിറയിൻകീഴ് കഴക്കൂട്ടം കൊച്ചുവേളി പേട്ട തിരുവനന്തപുരം കായംകുളം - കോട്ടയം - എറണാകുളം തീവണ്ടി പാത എറണാകുളം തൃപ്പൂണിത്തുറ വൈക്കം റോഡ് കോട്ടയം ചങ്ങനാശേരി തിരുവല്ല ചെങ്ങന്നൂർ മാവേലിക്കര കായംകുളം കായംകുളം-ആലപ്പുഴ -എറണാകുളം തീവണ്ടി പാത എറണാകുളം ജങ്ക്ഷൻ തിരുനെട്ടൂർ കുമ്പളം അരൂർ ഏഴുപുന്ന തുറവൂർ വയലാർ ചേർത്തല തിരുവിഴ മാരാരിക്കുളം കലവൂർ തുമ്പോളി ആലപ്പുഴ പുന്നപ്ര അമ്പലപ്പുഴ തകഴി ഹരിപ്പാട് ചേപ്പാട് കായംകുളം കായംകുളം ജങ്ക്ഷൻ തീവണ്ടി നിലയത്തിലെ അടയാള ബോർഡ്.
കായംകുളം കായംകുളം ജംഗ്ഷൻ അടയാള ബോർഡ് ഇംഗ്ലീഷ് വിലാസം https://ml.wikipedia.org/wiki/Kayamkulam
ആലപ്പുഴ ജില്ലയിലെ പ്രമുഖവും പുരാതനവുമായ ഒരു പട്ടണമാണ് കായംകുളം .
ആലപ്പുഴയിൽ നിന്നും കൊല്ലത്തു നിന്നും ഏകദേശം ഒരേ ദൂരമാണ് കായംകുളത്തിന്.
കേരളത്തിന്റെ മറ്റു ഭാഗങ്ങളുമായി റെയിൽ, റോഡ് എന്നിവ വഴി കായംകുളം ബന്ധിക്കപ്പെട്ടിരിക്കുന്നു.
ദേശീയപാത 66 കായംകുളത്ത് കൂടി കടന്നുപോകുന്നു.
കായംകുളം എന്ന വാക്കിന് കൃഷിഭൂമി, വയൽ എന്നൊക്കെയാണ് അർത്ഥം.
കായൽ കുളമാണ് കായംകുളം ആയി മാറിയത്.
എന്നു വിശ്വസിക്കുന്നു  കായലുംകുളവും ചേരുന്ന സ്ഥലം എന്ന് അറിയപ്പെടുന്നു.
കേരളത്തിലെ കായലോര പട്ടണങ്ങളിൽ പ്രധാനപ്പെട്ട ഒന്നായ കായംകുളം കയർ വ്യവസായം, മത്സ്യബന്ധനം , വിനോദസഞ്ചാരം എന്നിവയ്ക്ക് പ്രശസ്തമാണ്.
കേരളത്തിലെ ഏറ്റവും വലിയ വൈദ്യുതി നിലയങ്ങളിൽ ഒന്നായ ദേശീയ താപ വൈദ്യുതി കോർപ്പറേഷന്റെ (NTPC) താപനിലയം കായംകുളത്ത് സ്ഥാപിക്കപ്പെട്ടിരിക്കുന്നു.
അതിപ്രശ്സ്തമായ വാരണപ്പള്ളിത്തറവാട് ഇവിടെയാണ്.
കായംകുളം രാജാവിന് ധാരാളം പടയാളികളെയും പടത്തലവൻമാരെയും സംഭാവന ചെയ്ത തറവാട്.
ശ്രീ നാരായണ ഗുരു വിദ്യാഭ്യാസം, ചെയ്യുവാൻ താമസിച്ച തറവാട്
'കേരളത്തിന്റെ റോബിൻ‌ ഹുഡ്' എന്നു വിളിക്കാവുന്ന കായംകുളം കൊച്ചുണ്ണിയുടെ ജന്മസ്ഥലമാണ് കായംകുളം.
19-ആം നൂറ്റാണ്ടിലായിരുന്നു കായംകുളം കൊച്ചുണ്ണി ജീവിച്ചിരുന്നതെന്നു കരുതപ്പെടുന്നു.
കായംകുളം കൊച്ചുണ്ണിയുടെ വീരപരാക്രമങ്ങൾ കേരളത്തിൽ പ്രശസ്തമാണ്.
കായംകുളത്തെ ആദ്യ പള്ളിയാണ് (മുഹിദ്ദീൻ പള്ളി ജമാ അത്ത് ) പിന്നീട് ആണ് ബാക്കിയുള്ള പള്ളികൾ വന്നത് ഷഹിദാർ മസ്ജിദ്, Town മസ്ജിദ്, കുറ്റിതെരുവ് മസ്ജിദ് കിരിക്കാട് ജമാമത്ത്, ചേരാവള്ളി ജമാഅത്ത്, പുത്തൻ തെരുവു് ജമാഅത്ത് കൃഷ്ണപുരം കൊട്ടാരം കൃഷ്ണപുരം കൊട്ടാരം കായംകുളം വാൾ
കായംകുളത്തെ ഒരു പ്രധാന വിനോദസഞ്ചാര ആകർഷണമാണ് കൃഷ്ണപുരം കൊട്ടാരം .
ദേശീയപാത 47-ൽ കായംകുളത്തുനിന്നും ഓച്ചിറയിലേക്ക് പോകുന്ന വഴി കായംകുളം പട്ടണത്തിൽ നിന്നും 3.5 കിലോമീറ്റർ അകലെയാണ് കൃഷ്ണപുരം കൊട്ടാരം.
പുരാവസ്തുവകുപ്പ് ആണ് ഈ കൊട്ടാരം കാത്തുസൂക്ഷിക്കുന്നത്.
കൊട്ടാരവും തിരുവിതാംകൂർ മഹാരാജാവായിരുന്ന മാർത്താണ്ഡവർമ്മയുടെ സ്വത്തുക്കളും പൊതുജനങ്ങൾക്കായി പ്രദർശനത്തിനു തുറന്നുകൊടുത്തിരിക്കുന്നു.
കൊട്ടാരത്തിനുള്ളിലെ വലിയ കുളം പ്രശസ്തമാണ്.
ഈ കുളത്തിന്റെ അടിയിൽ നിന്നും മഹാരാജാവിന് ശത്രുക്കളിൽ നിന്ന് രക്ഷപെടാനായി ഉള്ള ഒരു ഭൂഗർഭ രക്ഷാമാർഗ്ഗം ഉണ്ടെന്നാണ് കേട്ടുകേൾവി.
ഇപ്പോൾ വേലുത്തമ്പി ദളവയുടെ വാളും ഇവിടെ സൂക്ഷിച്ചിട്ടുണ്ട്.
കായംകുളം വളരെ പ്രബലമായ ഒരു നാട്ടുരാജ്യമായിരുന്നു.
തെക്ക് കന്നേറ്റി( കരുനാഗപ്പള്ളി )യും, വടക്ക് ത്രിക്കുന്നപ്പുഴയും, കിഴക്ക് പന്തളംദേശവഴിയും, പടിഞ്ഞാറ് അറബിക്കടലും ആയിരുന്നു അതിർത്തി.
ഓടനാട് എന്ന് കൂടി അറിയപ്പെട്ടിരുന്ന കായംകുളം രാജ്യത്തിന്ന്റെ തലസ്ഥാനം മറ്റത്തു(കണ്ടിയൂർ)നിന്ന് കായംകുളം പട്ടണത്തിന് വടക്കുള്ള എരുവ(കോയിക്കൽ പടി)യിലേക്ക് മാറ്റി സ്താപിച്ചത് പതിനഞ്ചാം ശതകത്തിലാണ്.
ഇക്കാലത്തുതന്നെ കൃഷ്ണപുരത്ത് മറ്റൊരു കൊട്ടാരം കൂടി പണികഴിപ്പിച്ചിരുന്നു.
അത് കായംകുളം രാജാക്കന്മാരുടെ സൈനിക ആസ്ഥാനം ആയിരുന്നു.
മാർത്താണ്ഡവർമ കായംകുളം കീഴടക്കിയ ശേഷം ആ കൊട്ടാരവും കോട്ടയും ഇടിച്ചു നിരത്തുകയും പുതിയതായി മറ്റൊന്ന് പണികഴിപ്പിക്കുകയും ചെയ്തു.
അതാണിന്ന് കാണുന്ന കൊട്ടാരം.
ഇപ്പോഴത്തെ കൊട്ടാരവും വിശാലമായ ഒരു കോട്ടക്കുള്ളിലാണ് നിന്നിരുന്നത്.
ആ കോട്ട കെട്ടുന്നതിന് മണ്ണെടുത്ത കുഴിയാണ് അതിർത്തിച്ചിറ.
കൊട്ടാരത്തിലെ ഗജേന്ദ്രമോക്ഷം ചുവർചിത്രം ഏറെ പ്രശസ്തമാണ് നാടകസമിതികൾ
കേരളത്തിലെ തന്നെ ഏറ്റവും പ്രശസ്തമായ നാടക കമ്പനിയായ കെ.പി.എ.സി.-യുടെ ആസ്ഥാനം കായംകുളമാണ്.
കായംകുളം പട്ടണത്തിന് ഏതാണ്ട് രണ്ടു കിലോമീറ്റർ തെക്കായി ആണ് കെ.പി.എ.സി യുടെ ഓഫീസ്.
കേരളത്തിൽ കമ്യൂണിസ്റ്റ് പാർട്ടിയെ 1950-കളിൽ അധികാരത്തിൽ എത്തിച്ചതിൽ ഭാഗ്യനക്ഷത്രം , "നിങ്ങളെന്നെ കമ്മ്യൂണിസ്റ്റാക്കി" തുടങ്ങിയ കെ.പി.എ.സി നാടകങ്ങൾക്കും അവയിലെ ജനപ്രിയഗാനങ്ങൾക്കും വലിയ ഒരു പങ്കുണ്ടെന്നു പറയാം.
എത്തിച്ചേരുവാനുള്ള വഴി കായംകുളം റെയിൽവേ ജംഗ്ഷൻ തിരുവനന്തപുരം അന്താരാഷ്ട്ര വിമാനത്താവളത്തിൽ നിന്നും ഏകദേശം 100 കി.
മീറ്ററും നെടുമ്പാശ്ശേരി അന്താരാഷ്ട്ര വിമാനത്താവളത്തിൽ നിന്നും ഏകദേശം 130 കി.
മീറ്ററും അകലെയാണ് കായംകുളം.
ദേശീയപാത 66-ലെ പ്രധാന ബസ് സ്റ്റാൻഡായ ഇവിടെ എല്ലാ ബസ്സുകളും പ്രവേശിക്കും.
കായംകുളം റെയിൽ‌വേ സ്റ്റേഷൻ ജംഗ്ഷൻ സ്റ്റേഷൻ ആണ് ഇവിടെ  നിന്ന് എറണാകുളം ഭാഗത്തേക്ക് ആലപ്പുഴ വഴിയും കോട്ടയം വഴിയും റെയിൽ ഗതാഗതം സാദ്ധ്യമാണ്  പട്ടണത്തിൽ നിന്നും ഏകദേശം 1.5 കി.
മീ അകലെയാണ് സ്റ്റേഷൻ.
എറണാകുളം , കോട്ടയം , ആലപ്പുഴ , കൊല്ലം , തിരുവനന്തപുരം ഭാഗത്തുനിന്നുള്ള ഭൂരിഭാഗം എല്ലാ ട്രെയിനുകളും കായംകുളത്ത് നിർത്തും.